Hukumar kula da wasannin kwallon kafa ta Afrika ta ayyana kasashe 3 da za su maye gurbin Kenya - china radio international
Hukumar kula da wasannin kwallon kafa ta Afrika ta ayyana kasashe 3 da za su maye gurbin Kenya
2017-10-03 13:33:48 cri
Jiya Litinin, hukumar shirya wasannin kwallon kafa ta Afrika (CAF), ta tabbatar da cewar, kasashen Equatorial Guinea, Habasha da Morocco, su ne ake sa ran za su maye gurbin kasar Kenya na karbar bakuncin gasar wasannin cin kofin kasashen nahiyar Afrika ta CHAN ta shekarar 2018.
An yanke shewarar kwace ikon karbar bakuncin wasan daga hannun kasar Kenya ne a ranar 23 ga watan Satumba, a lokacin babban taron da aka gudanar na CAF a Accra, na kasar Ghana, duk kuwa da nasarar da kasar ta samu na karbar bakuncin wasan wanda aka tallata a shekarar 2014, , saboda kasar ta gaza cika ka'idojin da aka tsara wandada suka shafi rashin ingancin filin wasanta.
Tuni dai aka tallata neman kasar da za ta iya karbar bakuncin gasar ta ranar 30 ga watan nan na Oktoba, yayin da kasashen uku suka nuna sha'awarsu.
Shugaban hukumar ta CAF Ahmad Ahmad, ya ayyana kasar ta Kenya da cewar ba ta cancanci karbar bakuncin gasar ba, sakamakon rashin ingancin kayayyakin aiki a filin wasan kasar, da kuma rashin gaskiyar da bangaren jagororin hukumar wasannin kasar Kenyan suka nuna, da kuma matsalar dambarwar siyasar dake neman hargitsa al'amura a kasar. Kasar Kenya ta ayyana ranar 26 ga wannan wata, a matsayin ranar da za ta sake gudanar da zaben shugaban kasar a karo na biyu.
Da ma dai tuni dukkannin tawagogin wasannin kwallon kafa na kasashe 15 suka amince da wannan kuduri. Wadanda suka hada da kasashen Burkina Faso, Guinea, Jamhuriyar Congo, Libya, Morocco, Kamaru, Nijeriya, Zambiya, Uganda, Angola, Ekwatoriyal Guinea, Mauritaniya, Sudan, Cote d'Ivoire da Namibiya.(Ahmad)
v Kocin Najeriya: Wasan da Najeriya za ta yi da Afirka ta kudu wasa ne mai wahala 2017-06-07 13:16:26
v Tawagar 'yan wasan kwallon kafa ta mata ta Najeriya ta ki ficewa daga sansaninsu na horaswa 2016-12-07 19:23:54
v Kenya ta bukaci a tallafawa matasa masu sha'awar wasanni don hana su kaura zuwa wasu kasashe 2016-08-17 11:07:59